સુરેન્દ્રનગર જિલ્લાના શહીદ થયેલા અનેક સૈનિકોના ૫રિવારજનોને જમીન સહિતની માંગણીઓ ટલ્લે ચડાવવામાં આવી રહી છે ત્યારે કલેક્ટર દ્વારા વઢવાણ તાલુકા વડોદ ગામના શહીદ થયેલ જવાનના વારસદારોને ખેતીલાયક જમીન ફાળવાઈ છે.ઝાલાવાડના અનેક યુવાનો સરહદ પર ફરજ બજાવતા શહીદ થયા છે. પરંતુ શહીદ સૈનિકોના વારસદારોને અનેક માંગણીઓ હોવા છતાં પૂર્ણ કરવામાં આવી નથી. જેમાં જમ્‍મુ કાશ્‍મીરમાં ફરજ બજાવતા સૈનિક જમ્‍મુ કાશ્‍મીરમાં આતંકવાદી સાથેની મુઠભેડમાં સુરેન્‍દ્રનગર જિલ્‍લાના વડોદ ગામના જવાન જેસીંગભાઈ રણછોડભાઈ ટમાલીયા શહીદ થયા હતા.